Greta Thunberg s-a răzbunat după un an pe Donald Trump. Reacția ei a strâns un milion de aprecieri.
Greta Thunberg s-a răzbunat după un an pe Donald Trump pe Twitter. Adolescenta suedeză a glumit pe seama reacției liderului de la Casa Albă. Mesajul ei a strâns un milion de aprecieri pe platformă.
Tânăra activistă de mediu, Greta Thunberg, s-a amuzat pe Twitter de mesajul publicat joi de Donald Trump prin care acesta a cerut cu majuscule oprirea numărării voturilor la alegerile din SUA."Ce ridicol! Donald trebuie să-și rezolve problemele de gestionare a furiei și să se ducă la un film bun cu un prieten, ca pe vremuri. Relaxează-te, Donald! Relaxează-te!" a scris Greta pe Twitter.Este o răzbunare a tinerei care a copiat un mesaj din 2019 al lui Donald Trump către ea."Cât de ridicol. Greta trebuie să ia măsuri pentru a-şi gestiona furia, apoi să meargă, aşa cum se făcea pe vremuri, la un film cu un prieten! Relaxează-te, Greta! Relaxează-te!", scria în urmă cu un an liderul american ca reacție la numirea Gretei Thunberg drept Persoana Anului 2019 de revista americană Time.Mesajul Gretei a strâns un milion de aprecieri și peste 250.000 de distribuiri pe Twitter.